Bindingslengte

duimnael|Die bindingslengte as minimum in die bindingsenergie **Bindingslengte** is die gemiddelde afstand tussen die kerne van twee atome wat chemies gebind het. Wanneer twee atome bind, oorvleuel hul orbitale (mees waarskynlike bewegingsruimtes van elektrone). 'n Atoom bestaan uit 'n klein sentrale kern met 'n negatiefgelaaide elektronwolk om die kern. Indien die aantrekkingskragte tussen die atome sterk is, beweeg die atome en dus ook hul kerne naby aan mekaar en is die bindingslengte baie kort. Met swakkeer aantrekkingskragte tussen die atome, is die bindingslengte langer, wat beteken dat die atome se kerne verder weg is. Bindingslengte neem toe met toename in atoomgrootte. Kleiner atome kan nader aan mekaar beweeg met 'n gevolglike korter bindingslengte. Omdat die waterstofatoom die kleinste atoom is, is die H-H binding die kortse binding bekend. Bindingslengte verskaf ook inligting oor die atome wat by binding betrokke is en of die binding 'n enkel-, dubbel- of drievoudige binding is.

Atome wat in 'n molekuul gebind is, vibreer asof hulle met 'n veer aan mekaar gebind is, wat variasie in fisiese bindingslengte teweeg bring. Die bindingslengte word egter as die gemiddelde lengte geneem. Bindingslengte is klein en word gevolglik uitgedruk in terme van pikometer (pm) waar 1&nbsp;pm&nbsp;=&nbsp;10-12&nbsp;m.

## Bepaling
Die afstand tussen twee atome wat aan 'n binding deelneem, bekend as die bindingslengte, kan eksperimenteel bepaal word. X-straaldiffraksie of neutrondiffraksie van molekulêre kristalle maak voorsiening vir die bepaling van die driedimensionele struktuur van molekules en die presiese meting van interne kernafstande. Verskeie spektroskopiese metodes bestaan ook om die bindingslengte tussen twee atome in 'n molekule te skat.

## Vibrasies
duimnael|Anharmoniese vibrasie
Die bindingslengte is die *gemiddelde* afstand tussen die kerne van twee gebonde atome in 'n molekule. Dit is omdat 'n chemiese binding nie 'n statiese struktuur is nie, maar die twee atome vibreer eintlik as gevolg van termiese energie wat in die omgewing beskikbaar is by enige nie-nul Kelvin-temperatuur. 

Hierdie tabel weerspieël die periodieke tabel. Atome van hoër periodes besit meer kernelektrone en is groter soos broom of jodium. Binne 'n periode is kleiner wisselings. Die bindingslengtes neem effens af later in die periode.

## Kovalente radiusse
Die kovalente radius van 'n atoom word bepaal deur die bindingsafstand tussen twee identiese atome te halveer. Gebaseer op data vir die -molekule, is die kovalente radius van H  dus 37 pm. Kovalente radiusse kan gebruik word om die bindingsafstand tussen twee verskillende atome te voorspel; dit is die som van die individuele kovalente radiusse. In ingewikkelde molekules of in vastestowwe met metaalbinding kan die gemete bindingslengte nogtans daarvan afwyk.

0: Geen binding
1: enkelbinding
2: dubbelbinding
3: drievoudige binding
duimnael|Geometrie van benseen
Atome met meervoudige bindings tussen hulle het korter bindingslengtes as enkelgebondes; dit is 'n belangrike maatstaf vir die eksperimentele bepaling van die bindingorde. Byvoorbeeld, die bindingslengte tussen twee koolstofatome:
 

As die bindingsorde nul is, kan die molekule nie vorm nie. Die hoër bindingsordes dui op groter stabiliteit vir die nuwe molekule. In molekules wat resonansiebinding het, hoef die bindingsorde nie 'n heelgetal te wees nie.  'n Goeie voorbeeld is die benseenmolekule, wat se koolstof-koolstof-bindingslengte 139 pm is. Langer as 'n dubbelbinding.

## Verwysings